proxectonos/corpus_dominio_legal_administrativo_tmp huggingface dataset:
ORDE do 18 de abril de 1995 sobre concesión do título licencia de axencia de viaxes do grupo minorista a Karma Viajes, S.A.L., co número XG-159 e casa central na rúa Camelias, 134 de Vigo (Pontevedra).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 02/05/1995

Visto o expediente instruído por instancia de Marco Antonio Martínez Rodríguez e Rosa López Pérez, na súa calidade de representantes legais de Karma Viajes, S.A.L., en solicitude da concesión do oportuno título-licencia de axencia de viaxes do grupo minorista.
Resultando que, coa referida solicitude acompañouse a documentación que se indica no artigo 4 e concordantes do Regulamento das axencias de viaxes aprobado polo Decreto 155/1989, do 22 de xuño, que regula o exercicio da actividade profesional que compete ás axencias de viaxes, e no que se especifican os documentos que terán que presentarse coa solicitude de outorgamento do título-licencia.
Resultando que, tramitado o oportuno expediente, aparecen cumpridas as formalidades e xustificados os extremos que se sinalan nos artigos 4.5º e 6º do regulamento.
Considerando que, na empresa solicitante concorren tódalas condicións esixidas polo Decreto 155/1989, do 22 de xuño, para a obtención do título-licencia de axencia de viaxes do grupo minorista.
Vistos o Real decreto 2086/1983, do 1 de setembro, de traspaso de funcións e servicios do estado á Comunidade Autónoma de Galicia en materia de turismo, a Lei 1/1983, do 22 de febreiro, reguladora da Xunta e do seu presidente, e o Decreto 155/1989, do 22 de xuño, polo que se aproba o Regulamento das axencias de viaxes de Galicia, esta consellería,
RESOLVE:
Artigo único.-Concédese título-licencia de axencia de viaxes do grupo minorista, co nº XG-159 a Karma Viajes, S.A.L., con casa central na r/ Camelias, 134 de Vigo (Pontevedra), que poderá exerce-la súa actividade mercantil a partir da data de publicación desta orde na DOG, con suxeición ós preceptos do Decreto 155/1989, do 22 de xuño, polo que se aproba o Regulamento das axencias de viaxes de Galicia. A dita axencia quedará inscrita no Rexistro de Empresas e Actividades Turísticas da Comunidade Autónoma galega.
Contra esta resolución, o interesado poderá interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación no Diario Oficial de Galicia.
Santiago de Compostela, 18 de abril de 1995.
Dositeo Rodríguez Rodríguez
Conselleiro da Presidencia e Administración Pública
RESOLUCIÓN do 21 de marzo de 1995, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/328/95, interposto por Carmen Casal Domínguez.
SERVICIO GALEGO DE SAÚDE — III. OUTRAS DISPOSICIÓNS — 04/05/1995

Notificóuselle ó Servicio Galego de Saúde providencia da sección primeira da Sala do Contencioso-Administrativo do Tribunal Superior de Xustiza de Galicia, pola que se admite o recurso contencioso-administrativo nº 1/328/95, interposto por Carmen Casal Domínguez contra a desestimación presunta da solicitude formulada á Dirección Provincial do Sergas de Ourense, con data 7 de xuño de 1994, sobre acumulación da praza de matrona titular de Vilar de Santos á de practicante titular do mesmo concello.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no pro
cedemento, que son emprazas para que poidan comparecer en forma en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 21 de marzo de 1995.
Carlos Negreira Souto
Director xeral de Recursos Humanos
RESOLUCIÓN do 3 de abril de 1995 pola que se solicita a colaboración de profesorado especializado para a execución do seu programa docente.
ACADEMIA GALEGA DE SEGURIDADE — III. OUTRAS DISPOSICIÓNS — 03/05/1995

A actividade docente da Academia Galega de Seguridade esixe dispor dun cadro de profesores especializado para impartir os cursos de formación, perfeccionamento e especialización dirixidos ós policías locais, membros da Unidade de Policía Nacional adscrita á Xunta de Galicia, funcionarios ou voluntariado para as tarefas, de extinción e prevención de incendios e protección civil e membros dos corpos de bombeiros, da nosa Comunidade Autónoma.
Con este motivo, esta dirección, no uso das súas atribucións,
RESOLVE:
Primeiro.-Poñer en coñecemento de tódalas persoas que posúan a titulación adecuada, experiencia docente ou profesional nas materias que se relacionan no anexo I e que queiran colaborar nas actividades da academia, que poderán presentar unha solicitude segundo o modelo do anexo II na que farán consta-los datos persoais e profesionais e, a materia ou materias nas que son especialistas. Unirán á solicitude o seu currículum vitae.
Segundo.-A colaboración será específica para cada curso ou actividade concreta e axustarase á normativa vixente en materia de incompatibilidades e retribucións.
Terceiro.-As solicitudes irán dirixidas ó director xeral da Academia Galega de Seguridade e presentaranse, ben directamente no rexistro xeral da academia (rúa de Madrid, s/n, Polígono das Fontiñas, Santiago de Compostela) ou por calquera das formas previstas no artigo 38.4º da Lei de réxime xurídico das administracións públicas e do procedemento administrativo común.
Santiago de Compostela, 3 de abril de 1995
Juan José Fariñas-Ferro
Director xeral da Academia Galega de Seguridade
ANEXO I
-Dereito penal.
-Dereito procesual-penal.
-Dereito político-constitucional.
-Dereito estatutario.
-Dereito administrativo:
-Administración local.
-Dereito urbanístico.
-Dereito medioambiental.
-Psicoloxía.
-Socioloxía.
-Criminoloxía.
-Técnicas policiais.
-Seguridade vial.
-Accidentes e atestados.
-Intervención policial.
-Policía científica.
-Tiro, armas e explosivos.
-Ética.
-Primeiros auxilios.
-Historia de Galicia.
-Lingua galega.
-Defensa persoal.
-Educación física.
-Recursos humanos-dirección.
-Informática.
-Protección civil:
-Planificación.
-Riscos y accidentes.
-Mercadorías perigosas.
-Protección ambiental.
-Comunicacións.
-Incendios.
XULGADO DE PRIMEIRA INSTANCIA E INSTRUCCIÓN NÚMERO UN DE SANTIAGO
DE COMPOSTELA
CORRECCIÓN de erros.-Orde do 15 de marzo de 1995 pola que se convocan axudas económicas para a realización de actividades de formación dirixidas ó profesorado de niveis non universitarios da Comunidade Autónoma de Galicia durante o ano 1995 e organizadas polas asociacións e fundacións legalmente constituídas que teñan nos seus estatutos como fin preferente a formación do profesorado e non teñan a consideración de movementos de renovación pedagóxica.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 02/05/1995

Advertido erro na devandita orde publicada no DOG nº 66, do pasado 4 de abril, cómpre face-la oportuna corrección:
Na páxina 2.536, punto 1, onde di: «... dirixidas a profesores que imparten a súa docencia en niveis universitarios.», debe dicir: «... dirixidas a profesores que imparten a súa docencia en niveis non universitarios».
RESOLUCIÓN do 14 de marzo de 1995, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número 185/1994 (52071)).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 02/05/1995

Vistos os expedientes incoados pola empresa Unión Eléctrica-Fenosa, S.A., con enderezo na r/ Severo Ochoa, nº 2, 15008 A Coruña, para a autorización administrativa e aprobación do proxecto de execución da instalación que segue:
-Liña eléctrica áerea de media tensión, a 15/20 kV, sobre apoios metálicos e de formigón, con conductor LA-56, de 564 m de lonxitude, con orixe na liña que alimenta ó C.T. Curio e remate no C.T. Arbosa.
-Centro de transformación aéreo de 160 kVA e tensións de 15/20/0,380-0,220 kV, do que parte rede de baixa tensión sobre apoios de formigón e conductor R.Z., de 941 m, de lonxitude discorrendo polos lugares de Arbosa e Bañobre. Miño.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolveu:
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 14 de marzo de 1995.
Juan Ignacio Lizaur Otero
Delegado provincial da Coruña
RESOLUCIÓN do 14 de marzo de 1995, da Delegación Provincial da Coruña, de autorización administrativa, declaración de utilidade pública e aprobación do proxecto de execución da instalación eléctrica que se cita. (Expediente número 159/1994).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 02/05/1995

Vistos os expedientes incoados pola empresa Unión Eléctrica-Fenosa, S.A., con enderezo na r/ Severo Ochoa, nº 2,15008 A Coruña, para a autorización administrativa e aprobación do proxecto de execución da instalación que segue:
Liña eléctrica aérea de baixa tensión, a 380/220 V sobre apoios de formigón e conductor R.Z. de 25 mm Al, de 153 m de lonxitude, con orixe na rede do lugar e remate no predio de Miguel Amador Fernández Videla, en Cermuzo (Miño).
Cumpridos os trámites ordenados nos capítulos III e IV dos decretos 2617 e 2619/1966, do 20 de outubro, sobre autorización e expropiación forzosa de instalacións eléctricas, esta delegación provincial resolveu:
Autorizar e aproba-lo proxecto de execución das devanditas instalacións, nas que as características se axustarán en tódalas súas partes ás que figuran nel e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 14 de marzo de 1995.
Juan Ignacio Lizaur Otero
Delegado provincial da Coruña
DECRETO 117/1995, do 20 de abril, polo que se nomea director xeral de Política Financeira e Tesouro a Miguel Ángel Sainero Caballero.
CONSELLERÍA DE ECONOMÍA E FACENDA — II. AUTORIDADES E PERSOAL — 08/05/1995

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, modificada pola Lei 11/1988, do 20 de outubro, por proposta do conselleiro de Economía e Facenda, logo de deliberación do Consello da Xunta de Galicia na súa reunión do día vinte de abril de mil novecentos noventa e cinco,
Nomeo director xeral de Política Financeira e Tesouro da Consellería de Economía e Facenda a Miguel Ángel Sainero Caballero.
Disposición derradeira
Este decreto entrará en vigor o día da súa publicación no Diario Oficial de Galicia.
Santiago de Compostela, vinte de abril de mil novecentos noventa e cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CONSELLERÍA DE FAMILIA, MULLER E XUNVENTUDE
RESOLUCIÓN do 27 de abril de 1995 sobre delegación de atribucións no secretario xeral.
INSTITUTO GALEGO DA VIVENDA E SOLO — III. OUTRAS DISPOSICIÓNS — 08/05/1995

A experiencia adquirida e o crecente volume da actividade desenvolvida por este instituto aconsella, por principios de economía, celeridade e eficacia, proceder á delegación de funcións atribuídas ó titular da dirección xeral no secretario xeral.
Por isto, de acordo co previsto no artigo 7.2º h) do Decreto 108/1991, do 27 de marzo, polo que se establece a estructura orgánica do Instituto Galego da Vivenda e Solo, no artigo 72.4º da Lei de réxime financeiro e presupostario de Galicia nos artigos 13 e 14 da Lei 30/1992, do 26 de novembro, de réxime xurídico das administracións públicas e do procedemento administrativo común, e demais de aplicación xeral,
RESOLVO:
Primeiro.-Deléganse no secretario xeral as seguintes atribucións:
a) O despacho e resolución de tódolos expedientes e asuntos de carácter administrativo que lle estean atribuídos ó director xeral do instituto.
b) A autorización e disposición de créditos e dotacións, o recoñecemento das abrigas e a ordenación dos pagamentos relativos á actividade económica e financeira desenvolvida polo instituto, dentro dos límites autorizados legalmente.
c) As facultades que lle corresponden ó director xeral en materia de persoal, non sendo as que se encontren legalmente reservadas á competencia exclusiva daquel.
Segundo.-As resolucións administrativas que se adopten facendo uso das facultades contidas na presente disposición farán constar, de forma expresa, a dita circunstancia e consideraranse dictadas pola autoridade que as conferiu.
Terceiro.-O director xeral poderá avocar para si, en calquera momento, a competencia para o despacho e resolución dos expedientes ou asuntos obxecto desta delegación.
Cuarto.-A presente resolución entrará en vigor o mesmo día da súa publicación no Diario Oficial de Galicia.
Santiago de Compostela, 27 de abril de 1995.
José Antonio Redondo López
Director xeral do Instituto Galego da Vivenda e Solo
ORDE do 26 de abril de 1995 pola que se modifica a do 4 de xaneiro de 1995 na que se anuncian subvencións a empresas privadas para o fomento do turismo rural e a modernización de balnearios.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 05/05/1995

No Diario Oficial de Galicia nº 40 do 27-02-95 publicouse a Orde do 4 de xaneiro de 1995 pola que se anuncian subvencións a empresas privadas para o fomento do turismo rural e a modernización de balnearios.
Nesta disposición sinálase, no seu artigo 1, que a Secretaría Xeral para o Turismo poderá concede-las subvencións que se anuncian con cargo ás aplicacións orzamentarias 04.05.651-A.770.00 e 04.05.651-A.770.02.
Debido a que por transferencia de crédito se modificou a aplicación 04.05.651-A.770.00, e soamente para os efectos de adecua-la orde á devandita modificación orzamentaria dispoño que o parágrafo primeiro do artigo 1 da referida orde, quede redactado nos seguintes termos:
«Artigo 1º.-Destinatarios:
A Secretaría Xeral para o Turismo poderá conceder subvencións con cargo ás aplicacións 04.05.651-A.770.09 e 04.05.651-A.770.02 do programa «Ordenación, promoción, xestión e fomento do turismo» dos orzamentos xerais da Comunidade Autónoma para 1995, dentro do concepto «Fomento do turismo rural e modernización de balnearios», ás persoas físicas e xurídicas que de seguido se especifican:»
Disposición derradeira:
A presente orde entra en vigor o día da súa publicación no Diario Oficial de Galicia.
Santiago de Compostela, 26 de abril de 1995.
Dositeo Rodríguez Rodríguez
Conselleiro da Presidencia e Administración Pública
ORDE do 13 de marzo de 1995 pola que se aproba o cambio de dominio das bateas Escollera B-2, Escollera B-3, Escollera B-5, Escollera B-7, Gaboteira A-2 e Gaboteira A-5, a favor de Mejilloneras del Norte, S.A.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 05/05/1995

Vistos os expedientes de cambio de dominio que a continuación se mencionan, instruídos para efectos da transmisión da concesión administrativa pertinente e do establecemento que a ampara, tendo en conta o previsto nos artigos 59.3º da Lei 6/1993, de pesca de Galicia e 26.2º do Decreto 423/1993, e que foi acreditada a transmisión de dereitos invocada e aboado o imposto correspondente.
Esta consellería, en virtude das atribucións conferidas, á vista do informe favorable do Servicio Xurídico de Planificación, acordou acceder ó solicitado, proclamando a nova titularidade das concesións e dos establecementos que se relacionan a continuación:
Denominación da batea: Escollera B-2.
Cultivo: mexillón.
Localización: Sada A, cuadrícula nº 60.
Data da concesión: 25-5-1955.
Data de remate da última prórroga:17-6-1995.
Denominación da batea: Escollera B-3.
Cultivo: mexillón.
Localización: Sada A, cuadrícula nº 72.
Data da concesión: 25-5-1955.
Data de remate da última prórroga: 17-6-1995.
Denominación da batea: Escollera B-5.
Cultivo: mexillón.
Localización: Sada A, cuadrícula nº 81.
Data da concesión: 25-5-1955.
Data de remate da última prórroga: 17-6-1995.
Denominación da batea: Escollera B-7.
Cultivo: mexillón.
Localización: Sada A, cuadrícula nº 82.
Data da concesión: 25-5-1955.
Data de remate da última prórroga: 17-6-1995.
Denominación da batea: Gaboteira A-5.
Cultivo: mexillón.
Localización: Sada A, cuadrícula nº 33.
Data da concesión: 22-5-1955.
Data de remate da última prórroga: 17-6-1995.
Denominación da batea: Gaboteira A-5.
Cultivo: mexillón.
Localización: Sada A, cuadrícula nº 71.
Data da concesión: 25-5-1955.
Data do remate da última prórroga: 17-6-1995.
Anterior concesionario: Daniel Alea Martínez.
Novo titular das concesións e bateas: Mejilloneras del Norte, S.A.
O novo titular queda subrogado nos mesmos dereitos e obrigas do anterior concesionario, así como abrigado ó cumprimento das disposicións legais vixentes que lle sexan aplicables e de rango suficiente.
A Coruña, 13 de marzo de 1995.
P.D. (Orde 27-6-1990)
Jesús Espada Martínez
Delegado territorial da Coruña
RESOLUCIÓN do 16 de marzo de 1995, da Dirección Xeral de Ordenación Educativa e Centros, pola que se lle autoriza a ampliación dunha unidade do segundo ciclo de educación infantil ó centro privado Videlba, de Montrove-Oleiros (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/05/1995

Examinado o expediente incoado pola titularidade do centro privado Videlba, de Montrove-Oleiros
(A Coruña) no que solicita a ampliación dunha unidade do 2º ciclo de educación infantil no dito centro.
Resultando que o expediente foi tramitado pola Delegación Provincial de Educación e Ordenación Universitaria da Coruña que o envía cos informes emitidos pola Inspección de Educación, pola Unidade Técnica de Construccións e pola Oficina de Supervisión de Proxectos.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitario (BOE do 26) e demais disposicións complementarias.
Considerando que o devandito centro privado ten autorización ou clasificación definitiva para impartir educación preescolar.
Considerando que o Real decreto 1004/1991, establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar, na entrada en vixencia deste real decreto, enténdense autorizados para poder imparti-lo segundo ciclo de educación infantil, suposto que se dá no centro solicitante.
Considerando que a disposición transitoria quinta do antedito real decreto, no seu apartado 3, obriga ós centros de educación preescolar que teñan autorización definitiva para unha ou dúas unidades a completa-las unidades necesarias para imparti-lo segundo ciclo completo de educación infantil.
Esta dirección xeral resolveu:
Autoriza-la ampliación dunha unidade do segundo ciclo de educación infantil ó centro privado que se relaciona no anexo da presente resolución, facendo constar que, para a súa posta en funcionamento, a titulación do profesorado deberá axustarse ó establecido no Real decreto 1004/1991.
Santiago de Compostela, 16 de marzo de 1995.
Gerardo Muñoz Sánchez-Brunete
Director xeral de Ordenación Educativa e Centros
ANEXO
Provincia da Coruña
Concello: Oleiros
Localidade: Montrove
Enderezo: avenida Rosalía de Castro, 48.
Denominación: Videlba.
Titular: Videlva, S.L.
Nivel: educación infantil 2º ciclo.
Unidades de que constaba: 3.
Unidades novas autorizadas: 1.
Total de unidades autorizadas: 4.
RESOLUCIÓN do 20 de marzo de 1995, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/326/95, interposto por Purificación Isabel Rodríguez Sobrino.
SERVICIO GALEGO DE SAÚDE — III. OUTRAS DISPOSICIÓNS — 04/05/1995

Notificóuselle á Consellería de Sanidade e Servicios Sociais a providencia da sección primeira da Sala do Contencioso-Administrativo do Tribunal Superior de Xustiza de Galicia pola que se admite o recurso contencioso-administrativo nº 1/326/95, interposto por Purificación Isabel Rodríguez Sobrino contra a resolución desestimatoria do recurso formulado contra a resolución conxunta do 29 de xullo de 1994, da secretaría xeral da dita consellería e desta dirección xeral (DOG nº 160, do 19 de agosto) (corrección de erros DOG nº 186, do 26 de setembro), pola que se dispón a publicación do acordo subscrito pola Administración sanitaria e os representantes do Comité de Empresa e a Xunta de Persoal do Hospital Santa María Madre de Ourense, polo que se regulan determinadas condicións de traballo e retributivas do persoal que presta servicios no devandito centro sanitario.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e se emprazan para que poidan comparecer en forma en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 20 de marzo de 1995.
Carlos Negreira Souto
Director xeral de Recursos Humanos
RESOLUCIÓN do 22 de marzo de 1995, da Dirección Xeral de Ordenación Educativa e Centros, pola que se lle autoriza a ampliación dunha unidade do segundo ciclo de educación infantil ó centro privado Labor de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 05/05/1995

Examinado o expediente incoado pola titularidade do centro privado Labor de Vigo (Pontevedra) no que solicita a ampliación dunha unidade do 2º ciclo de educación infantil no dito centro.
Resultando que o expediente foi tramitado pola Delegación Provincial de Educación e Ordenación Universitaria de Pontevedra que o envía cos informes emitidos pola Inspección de Educación, pola Unidade Técnica de Construccións e pola Oficina de Supervisión de Proxectos.
Vistos a Lei orgánica 1/1990, do 3 de outubro, de ordenación xeral do sistema educativo (BOE do 4), o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitario (BOE do 26) e demais disposicións complementarias.
Considerando que o devandito centro privado ten autorización ou clasificación definitiva para impartir educación preescolar.
Considerando que o Real decreto 1004/1991, establece, na súa disposición transitoria terceira, que os centros privados que teñan autorización ou clasificación definitiva para imparti-la educación preescolar, na entrada en vixencia deste real decreto, enténdense autorizados para poder imparti-lo segundo ciclo de educación infantil, suposto que se dá no centro solicitante.
Considerando que a disposición transitoria quinta do antedito real decreto, no seu apartado 3, obriga ós centros de educación preescolar que teñan autorización definitiva para unha ou dúas unidades a completa-las unidades necesarias para imparti-lo segundo ciclo completo de educación infantil.
Esta dirección xeral resolveu:
Autoriza-la ampliación dunha unidade do segundo ciclo de educación infantil ó centro privado que se relaciona no anexo da presente resolución, facendo constar que, para a súa posta en funcionamento, a titulación do profesorado deberá axustarse ó establecido no Real decreto 1004/1991.
Santiago de Compostela, 22 de marzo de 1995.
Gerardo Muñoz Sánchez-Brunete
Director xeral de Ordenación Educativa e Centros
ANEXO
Provincia de Pontevedra
Concello: Vigo
Localidade: Vigo
Enderezo: avenida das Camelias, 53.
Denominación: Labor.
Titular: Sergio Saborido Comesaña.
Nivel: educación infantil 2º ciclo.
Unidades de que constaba: 2.
Unidades novas autorizadas: 1.
Total de unidades autorizadas: 3.
RESOLUCIÓN do 20 de marzo de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 193/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 04/05/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T. e un C.T. en Montecelo Baixo, concello de Vigo, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autoriza-la Unión Eléctrica-Fenosa, S.A. instalación de unha L.M.T. e un C.T. en Montecelo Baixo, concello de Vigo.
Esta autorización non supón a aprobación do proxecto.
Pontevedra, 20 de marzo de 1995.
Ramón Álvarez Abad
Delegado provincial de Pontevedra
RESOLUCIÓN do 20 de marzo de 1995, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/219/95, interposto por María José López Silva.
SERVICIO GALEGO DE SAÚDE — III. OUTRAS DISPOSICIÓNS — 04/05/1995

Notificóuselle ó Servicio Galego de Saúde providencia da sección primeira da Sala do Contencioso-Administrativo do Tribunal Superior de Xustiza de Galicia, pola que se admite o recurso contencioso-administrativo nº 1/219/95, interposto por María José López Silva contra a Resolución do 16 de decembro de 1994, desta dirección xeral (DOG nº 242, do 19 de decembro), pola que se convoca concurso de traslados para a provisión de postos de traballo do corpo facultativo superior da Xunta de Galicia, escala sanitaria de atención primaria e especializada, subescala de atención primaria, clase de médicos titulares.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, que son emprazadas para que poidan comparecer en forma en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 20 de marzo de 1995.
Carlos Negreira Souto
Director xeral de Recursos Humanos
RESOLUCIÓN do 15 de marzo de 1995, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/28/95, interposto por María del Carmen Calderón Rodríguez.
SERVICIO GALEGO DE SAÚDE — III. OUTRAS DISPOSICIÓNS — 04/05/1995

Notificóuselle á Consellería de Sanidade e Servicios Sociais providencia da sección primeira da Sala do Contencioso-Administrativo do Tribunal Superior de Xustiza de Galicia pola que se admite o recurso contencioso-administrativo nº 1/28/95, interposto por María del Carmen Calderón Rodríguez contra a contratación temporal de María del Carmen Blanco García, con data 28 de xaneiro de 1994, como camareira-limpadora da residencia da terceira idade de Ferrol.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e se lles empraza para que poidan comparecer en forma en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 15 de marzo de 1995.
Carlos Negreira Souto
Director xeral de Recursos Humanos
RESOLUCIÓN do 17 de marzo de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 173/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 04/05/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar cambio de tensión a 20 kV desde a sub. San Xurxo a través das liñas 5704 San Xurxo-Cerdedo e 3307 Lalín-Vilatuxe-Forcarei, concello de Forcarei, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autoriza-la Union Eléctrica-Fenosa, S.A. instalación de cambio de tensión a 20 kV desde a sub. San Xurxo a través das liñas 5704 San Xurxo-Cerdedo e 3307 Lalín-Vilatuxe-Forcarei, concello de Forcarei.
Esta autorización non supón a aprobación do proxecto.
Pontevedra, 17 de marzo de 1995.
Ramón Álvarez Abad
Delegado provincial de Pontevedra
ORDE do 4 de abril de 1995 pola que se declara provisionalmente o encoro de Cecebre como espacio natural en réxime de protección xeral.
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 04/05/1995

A protección e conservación do noso patrimonio natural é un mandado recollido no artigo 45 da nosa Constitución e unha necesidade para asegura-la pervivencia dos nosos ecosistemas e os seus compoñentes.
A Lei 4/1989, do 27 de marzo, de conservación dos espacios naturais e da flora e fauna silvestres, crea no seu artigo 12 diferentes tipos de espacios naturais protexidos. Así mesmo no seu artigo 21.2º faculta a Comunidade Autónoma con competencia plena na materia para establecer outras figuras de protección distintas ás establecidas no devandito artigo 12.
Con base nisto e en virtude das competencias establecidas polo Real decreto 1535/1894, do 20 de xuño, foi regulado mediante o Decreto 82/1989, do 11 de maio, a figura do espacio natural en réxime de protección xeral. Con carácter preventivo, co obxecto de salvagardar certos espacios ante posibles riscos ou ameazas de degradación e para garanti-lo mantemento dos ecosistemas, a Consellería de Agricultura, Gandería e Montes, facendo uso da facultade que lle outorga o artigo 6 do Decreto 82/1989, do 11 de maio,
DISPÓN:
Artigo 1º
Iníciase o trámite de inclusión do espacio denominado «encoro de Cecebre» no Rexistro de Espacios Naturais de Galicia.
Artigo 2º
Ante a necesidade de dotar a este espacio dunha protección preventiva, declárase provisionalmente como en réxime de protección xeral, de acordo co disposto no artigo 6 do Decreto 82/1989.
Artigo 3º
Os seus límites son os que a continuación se definen:
Norte. Desde a presa seguindo pola estrada que une o apeadeiro de Cecebre con San Román, cruzando os lugares de Seixurra e San Román, ata o cruce coa autoestrada do Atlántico.
Leste. Seguindo o curso da autoestrada ata o km 17 e continuando por unha pista de terra de servidume a esta para rematar nunha presa de formigón sobre o río Mero.
Sur. Desde o punto anterior seguindo a marxe dereita do río Mero ata a ponte, Cubelo, Agrolongo e Horto de Arriba ata o viaducto do río Barcés, da marxe dereita da cal segue ata o lugar de Táboas, na estrada de Mabegondo a Carral.
Oeste. Seguindo a marxe esquerda do río Barcés ata o viaducto e continuando pola estrada ata a presa.
Disposicións derradeiras
Primeira.-Facúltase o director xeral de Montes e Medio Ambiente Natural para desenvolver cantas cuestións de carácter xeral se deriven da aplicación desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 4 de abril de 1995.
Tomás Pérez Vidal
Conselleiro de Agricultura, Gandería e Montes
DECRETO 149/1995, do 30 de maio, polo que se acorda encargar do despacho de asuntos da Presidencia, durante a ausencia do seu titular, o conselleiro da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 31/05/1995

Con motivo da viaxe do presidente da Xunta de Galicia a París (Francia), cómpre prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe a París (Francia), encárgaselle o despacho de asuntos da Presidencia, desde o día trinta e un de maio ata o seu regreso, ó conselleiro da Presidencia e Administración Pública.
Santiago de Compostela, trinta de maio de mil novecentos noventa e cinco.
Manuel Fraga Iribarne
Presidente
RESOLUCIÓN do 3 de marzo de 1995, da Delegación Provincial de Pontevedra, pola que se autoriza o establecemento da instalación eléctrica que se cita. (Expediente número 187/1994 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 04/05/1995

Visto o expediente incoado nesta delegación provincial por instancia de Unión Eléctrica-Fenosa, S.A., con domicilio en Vigo no que solicita autorización para instalar unha L.M.T. e un C.T. en Comendador, concello de Meis, e cumpridos os trámites de información pública que determina o artigo 9 do Decreto 2617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1634/1980, artigo 14, e co 2617/1966, artigo 11, así como coas demais disposicións vixentes, resolveu,
Autoriza-la Unión Eléctrica-Fenosa, S.A. instalación de unha L.M.T. e un C.T. en Comendador, concello de Meis.
Esta autorización non supón a aprobación do proxecto.
Pontevedra, 3 de marzo de 1995.
Ramón Álvarez Abad
Delegado provincial de Pontevedra
ORDE do 5 de abril de 1995 pola que se suspende a obrigatoriedade de constitución de fianzas para a obtención ou visado de autorizacións de transporte de ámbito autonómico.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 04/05/1995

Por orde ministerial do 6-2-1995, suspendeuse a obrigatoriedade de constitución de fianzas para autorizacións de ámbito nacional. Consecuentemente, o mantemento das fianzas para autorizacións de ámbito máis reducido como as autonómicas produciría disfuncionalidades.
Noutra orde de cousas, á luz da experiencia acumulada desde a entrada en vigor da Orde do 2-10-1989, procede reconsidera-la dita regulación mentres non se solvente a problemática que, en determinados supostos, dificulta o seu cumprimento.
Na súa virtude, oído o Consello Galego de Transportes,
DISPOÑO:
Artigo único.-Queda en suspenso a obrigatoriedade de constituír fianzas para a obtención ou visado de autorizacións de transportes de ámbito autonómico.
Disposición derradeira
A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, 5 de abril de 1995.
José Cuíña Crespo
Conselleiro de Política Territorial, Obras Públicas
e Vivenda
RESOLUCIÓN do 16 de marzo de 1995, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/245/95, interposto por AMPI-APD.
SERVICIO GALEGO DE SAÚDE — III. OUTRAS DISPOSICIÓNS — 04/05/1995

Notificóuselle ó Servicio Galego de Saúde providencia da sección primeira da Sala do Contencioso-Administrativo do Tribunal Superior de Xustiza de Galicia pola que se admite o recurso contencioso-administrativo nº 1/245/95, interposto
AMPI-APD contra a disposición transitoria terceira do Decreto 200/1993, do 29 de xullo (DOG nº 167, do 31 de agosto), de ordenación da atención primaria na Comunidade Autónoma de Galicia, e contra as resolucións do 16 de decembro de 1994, desta dirección xeral (DOG nº 242, do 19 de decembro), pola que se convocan concursos de traslados para a provisión de postos de traballo do corpo facultativo de grao superior da Xunta de Galicia, escala sanitaria de atención primaria e especializada, subescala de atención primaria, clase de médicos titulares, e do corpo facultativo de grao medio da Xunta de Galicia, escala sanitaria de atención primaria e especializada, subescala de atención primaria, clase de practicantes titulares.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e se emprazan para que poidan comparecer en forma en autos na sección primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 16 de marzo de 1995.
Carlos Negreira Souto
Director xeral de Recursos Humanos
ORDE do 5 de abril de 1995 pola que se liberalizan as tarifas para o transporte de leite.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 04/05/1995

A Orde do 14 de setembro de 1984, da Consellería de Ordenación do Territorio, Obras Públicas e Vivenda, regulou as tarifas para o transporte de leite con carácter de obrigatorias, establecendo unhas tarifas mínimas e máximas para o devandito transporte por estrada dentro da Comunidade Autónoma de Galicia.
A progresiva tendencia actual á apertura dun proceso de liberalización do séctor dos transportes de conformidade co establecido no dereito comunitario e a defensa constitucional dos principios de autonomía de vontade das partes e liberdade de empresa no marco da economía de mercado, xunto coa inexistencia das razóns que xustificaron no seu día o establecemento das ditas tarifas desde a perspectiva da ordenación do transporte e a vonveniente adecuación da estructura tarifaria traen como consecuencia a modificación da citada orde co obxecto de lograr unha adecuada asimilación do proceso en curso de
liberalización do transporte por estrada debido ó cambio dos aspectos do noso contorno social, xurídico e político consecuencia da incorporación de Españá á Comunidade Económica Europea.
Na súa virtude e oído o Consello Galego de Transportes,
DISPOÑO:
Artigo único.-Quedan liberalizadas as tarifas para o transporte de leite por estrada, dentro da Comunidade Autónoma de Galicia.
Disposición derrogatoria
Quedan derrogadas tódalas disposicións reguladoras das tarifas para o transporte de leite por estrada, de competencia da Xunta de Galicia, de igual ou inferior rango que a presente orde.
Disposición derradeira
A presente orde entrará en vigor o seguinte día da súa publicación.
Santiago de Compostela, 5 de abril de 1995.
José Cuíña Crespo
Conselleiro de Política Territorial, Obras Públicas
e Vivenda
ORDE do 11 de abril de 1995 polo que se publica o calendario das feiras culturais de Galicia para 1995.
CONSELLERÍA DE CULTURA — III. OUTRAS DISPOSICIÓNS — 09/05/1995

O Decreto 40/1995, do 27 de xaneiro, polo que se regulan as feiras culturais en Galicia, sinala, no seu artigo 4, que a Consellería de Cultura deberá publica-lo calendario das feiras que realizarán os seus servicios. Para o ano 1995, a Consellería ten prevista a realización dunha ampla serie de feiras culturais, que integrarán á súa vez, en diferentes xornadas adicadas a diversos tipos de materiais, tanto as tradicionais feiras do libro como as novas feiras da música e feiras do debuxo e o gravado. Por iso,
DISPOÑO:
Artigo 1º
A Consellería de Cultura da Xunta de Galicia realizará, neste ano de 1995, feiras culturais nas seguintes localidades e datas:
Estas feiras poderán integrar, dentro das datas sinaladas, diversos acontecementos en xornadas adicadas ó libro, á música e ó debuxo e gravado.
As xornadas adicadas ó libro serán:
Estas seccións de feiras do libro realizaranse en colaboración coa Federación de Libreiros de Galicia.
Prevense igualmente xornadas dedicadas á música gravada e ó debuxo e ó gravado, dentro das feiras culturais, nas localidades e datas seguintes:
Artigo 2º
A Consellería de Cultura poderá, en función do número de participantes, realizar variacións nas datas de celebración ou anular algunha das seccións previstas. Nestes casos comunicaranse os cambios a tódolos interesados.
Santiago de Compostela, 11 de abril de 1995.
Víctor Manuel Vázquez Portomeñe
Conselleiro de Cultura
RESOLUCIÓN do 8 de maio de 1995, da Dirección Xeral de Formación Pesqueira e Investigación, pola que se fan públicas as listas de solicitantes admitidos e excluídos para a concesión de bolsas para a realización de estudios sobre a pesca en Galicia.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 31/05/1995

Rematado o prazo para a presentación de solicitudes de bolsas de especialización para a realización de estudios sobre a pesca en Galicia, convocadas por orde da Consellería de Pesca, Marisqueo e Acuicultura do 30 de xaneiro de 1995 (DOG nº 62, do 29 de marzo), e revisadas tódalas solicitudes recibidas procede, de conformidade coa base quinta 4 da citada convocatoria, publica-las listas de solicitantes admitidos e excluídos.
En consecuencia esta dirección xeral,
RESOLVE:
Primeiro.-Facer pública a relación de solicitantes admitidos e excluídos para a concesión de bolsas de especialización para a realización de estudios sobre a pesca en Galicia, que son os que seguen:
Admitidos:
Mª del Carmen Ferré Álvarez
Carlos Laredo Beloso
Mª Rosa Núñez Barros
Carlos Rodríguez López
José Manuel Vázquez Lijo
Excluídos:
José Mª Aller Fernández, por non presentar ningunha documentación da requirida.
José Carlos Costa González, por incumpli-lo establecido na base terceira c).
Segundo.-Contra esta resolución poderase formular reclamación, para emendar erros e faltas de documentación, no prazo de dez días contados desde o seguinte ó da publicación desta resolución no Diario Oficial de Galicia de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común. A reclamación presentarase no rexistro xeral da Consellería de Pesca, Marisqueo e Acuicultura ou por calquera das formas previstas no artigo 38.4º da dita lei.
Terceiro.-Comunícase a reducción do número de bolsas que se van conceder a dúas (unha por área) en aplicación do establecido no artigo 3 da Orde do 30 de xaneiro de 1995 (DOG nº 62, do 29 de marzo).
Santiago de Compostela, 8 de maio de 1995.
Ana María Gallego Castro
Directora xeral de Formación Pesqueira e Investigación
ORDE do 8 de maio de 1995 pola que se establece a veda do polbo en determinadas zonas do litoral galego.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 31/05/1995

A recuperación dos recursos posqueiros é a base fundamental sobre a que se debe construír unha política pesqueira. Existen diversas formas de recupera-los recursos, pero no momento actual cómpre adoptar solucións que garantan o mantemento do emprego no mar e aseguren as vendas dos seus traballadores. Neste sentido, a realización de paros biolóxicos no seu momento permitiu unha recuperación dos recursos afectados, sen reduci-la capacidade das flotas implicadas e mantendo un nivel de renda dos mariñeiros.
Os estudios biolóxicos e a experiencia do sector confirman que cara ó final da primavera e o comezo do verán, abunda extraordinariamente o polbo de pequeno tamaño, o que leva a que este se pesque en grandes cantidades, co conseguinte prexuízo para os recursos.
Por esta razón parece aconsellable realizar en determinadas zonas unha veda enfocada a esta especie, co fin de acadar unha recuperación das súas poboacións que permita un aumento dos tamaños de captura, o que redundará nunha mellora dos prezos ó pescador.
Por todo o exposto, por petición do sector e consultada a Comisión Sectorial de Enmalle e Artes Varias do Consello Galego de Pesca, na súa sesión do día 20 de abril de 1995,
DISPOÑO:
Artigo 1º
Prohíbense as capturas do polbo (Octopus valgaris) con calquera arte, así como o uso das artes de nasa do polbo, espello e raña nas zonas que se relacionan no anexo da presente orde, desde o 1 ó 30 de xuño (ambos inclusive) do presente ano.
Artigo 2º
Para as zonas que permanezan abertas establécese un tope de capturas de 50 kg/tripulante/día. Este tope será de aplicación para tódalas zonas a partir do 3 de xullo.
Disposición derradeira
Autorízase o director xeral de Marisqueo e Acuicultura a adoptar tódalas medidas necesarias para o desenvolvemento da presente orde, que entrará en vigor o día seguinte ó da súa publicación no Diario Oficial de Galicia.
Santiago de Compostela, 8 de maio de 1995.
Juan Caamaño Cebreiro
Conselleiro de Pesca, Marisqueo e Acuicultura
ANEXO
ZONAS VEDADAS PARA A EXTRACCIÓN DO POLBO
-Desde o paralelo que pasa por Punta dos Picos (A Guarda) ata o paralelo que pasa por Punta Besugueiros (Sálvora).-Zona situada ó leste da liña imaxinaria que une Punta do Cabío e Punta Figueiriño na Illa de Sálvora.-Desde o paralelo que pasa por Punta Castro ata o paralelo que pasa por Cabo Touriñán.-Desde o paralelo que pasa por Prior ata o meridiano que pasa por Cabo Bares.
RESOLUCIÓN do 3 de maio de 1995, da Dirección Xeral de Formación Pesqueira e Investigación, pola que se fan públicas as listas de solicitantes admitidos e excluídos para a concesión de bolsas de especialización de titulados superiores no campo da investigación mariña.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 31/05/1995

Rematado o prazo para a presentación de solicitudes de bolsas de especialización de titulados superiores no campo da investigación mariña, convocadas por orde da Consellería de Pesca, Marisqueo e Acuicultura do 23 de xaneiro de 1995 (DOG do 27 de marzo), e revisadas tódalas solicitudes recibidas procede, de conformidade coa base 5º.4 da citada convocatoria, publica-las listas de solicitantes admitidos e excluídos.
En consecuencia, esta dirección resolve:
Primeiro.-Facer pública a relación de solicitantes admitidos e excluídos para a concesión de bolsas de especialización de titulados superiores no campo da investigación mariña. As devanditas listas estarán expostas nos taboleiros da Consellería de Pesca, Marisqueo e Acuicultura e nas súas delegacións territoriais e delegacións comarcais.
Segundo.-Contra esta resolución poderase formular reclamación, para enmendar erros e faltas de documentación, no prazo de dez días contados desde o seguinte ó da publicación desta resolución no Diario Oficial de Galicia de acordo co establecido no artigo 71 da Lei 30/1992, de réxime xurídico das administracións públicas e do procedemento administrativo común. A reclamación presentarase no rexistro xeral da Consellería de Pesca, Marisqueo e Acuicultura ou por calquera das formas previstas no artigo 38.4º da devandita lei.
Santiago de Compostela, 3 de maio de 1995
Ana Mª Gallego Castro
Director xeral de Formación Pesqueira
e Investigación